cyanic-selkie/wikianc huggingface dataset:
2022 රුසියානු යුක්‍රේන ආක්‍රමණය
2014 යුක්‍රේන විප්ලවයට අනතුරුව රුසියාව යුක්‍රේනයට අයත්ව තිබූ ක්‍රිමියානු අර්ධද්වීපය අත්පත් කරගන්නා ලද අතර, රුසියාව විසින් අනුබල ලත් බෙදුම්වාදී කණ්ඩායම් යුක්‍රේනයෙහි ඩොන්බාස් ප්‍රදේශයෙන් කොටසක් අත්පත් කර ගන්නා ලදී. මෙය ඩොන්බාස් යුද්ධයට හේතු විය. 2021 මුල් භාගයේ සිටම රුසියාව තම හමුදාව යුක්‍රේන දේශසීමාව ආසන්නයේ රැස් කරන ලදි. ආක්‍රමණයට පෙර රුසියානු ජනාධිපති ව්ලැදිමීර් පුටින් ප්‍රකාශ කළේ, 1997 න් පසු උතුරු අත්ලාන්තික් ගිවිසුම් සංවිධානය (නේටෝ) නැගෙනහිර දෙසට ව්‍යාප්ත වීම රුසියාවේ ආරක්ෂාවට තර්ජනයක් බවත්, ඒ නිසා යුක්‍රේනය නේටෝ සංවිධානයට එකතු වීම තහනම් විය යුතු බවත් ය. මෙම චෝදනාව නේටෝ සංවිධානය ප්‍රතික්ෂේප කොට ඇත. මීට අමතරව යුක්‍රේනය නව-නාසිවාදීන් විසින් පාලනය කෙරෙන බවටත්, ඔවුන් යුක්‍රේනයෙහි සුලු ජනවර්ගයක් වන රුසියානු ජාතිකයින් හට වෙනස්කම් සිදු කරන බවටත් පුටින් අසත්‍ය චෝදනා එල්ල කළේය.
ආක්‍රමණයට දින කිහිපයකට පෙර රුසියාව විසින් ඩොන්බාස් හී බෙදුම්වාදීන් පිහිටුවා ගත් ස්වයං-ප්‍රකාශිත රාජ්‍යයන් දෙකක් (ඩොනෙට්ස්ක් මහජන ජනරජය සහ ලුහාන්ස්ක් මහජන ජනරජය) ස්වාධීන රාජ්‍යයන් ලෙස පිළිගනු ලැබීය. 2021 පෙබරවාරි 21 වැනිදා රුසියානු සන්නද්ධ හමුදා නැගෙනහිර යුක්‍රේනයට ඇතුලු විය. පෙබරවාරි 22 වැනිදා රුසියානු සෙනට් සභාව විසින් ජනපති ව්ලැදිමිර් පුටින් හට රුසියාවෙන් පිටත දී හමුදා බලය භාවිතා කිරීමට ඒකමතිකව අනුමැතිය ලබා දෙන ලදි.
පෙබරවාරි 24 වැනිදා නැගෙනහිර යුරෝපානු වේලාවෙන් (UTC+2) 05:00 ට පමණ (මොස්කව් වේලාවෙන් 06:00) රුසියානු ජනාධිපතිවරයා යුක්‍රේනයෙහි "විශේෂ හමුදා මෙහෙයුමක්" පිළිබඳව නිවේදනය කරන ලදී. එහි අරමුණ ලෙස ඔහු ප්‍රකාශ කලේ "යුක්‍රේනය මිලීටරීකරණයෙන් සහ නාසිවාදීන්ගෙන් මුදාගැනීම" යි. මිනිත්තු කිහිපයකට පසු යුක්‍රේනයෙහි අගනුවර වන කීව් ඇතුලුව රට පුරා ස්ථාන ගණනාවකට මිසයිල ප්‍රහාර එල්ල වුනි. යුක්‍රේන දේශ සීමා ආරක්ෂක සේවාව වාර්තා කළේ යුක්‍රේනයේ රුසියානු සහ බෙලාරූස් දේශසීමා මුරපළවල් ප්‍රහාරයට ලක් වූ බවයි. පැය දෙකකට පසුව, රුසියානු පාබල හමුදාව විවිධ දිශාවලින් යුක්‍රේනයට ඇතුලු විය. මෙයට ප්‍රතිචාර ලෙස යුක්‍රේන ජනාධිපති වොලොද්මියර් සෙලෙන්ස්කි සේනා බලමුලු ගන්වා, යුද්ධ නීතිය පැනවූ අතර, රුසියාව සමග රාජ්‍යත්‍රාන්ත්‍රික සබඳතා අත් හැරීය. රුසියාව තුල යුද්ධයට එරෙහිව සිදු කළ විරෝධතා වල ප්‍රතිඵලය වූයේ සමූහ අත්-අඩංගුවට ගැනීම් ය.
රුසියානු හමුදාව රුසියාවේ, බෙලාරූසයේ සහ යුක්‍රේනයේ අත්පත් කරගත් ප්‍රදේශ (ක්‍රිමීයාව සහ ඩොන්බාස්) වල සිට යුක්‍රේනය තුලට ආක්‍රමණ සිදු කළහ. ප්‍රධාන වශයෙන් කීව් නගරය, ඊසාන යුක්‍රේනය, නැගෙනහිර යුක්‍රේනය, සහ දකුණු යුක්‍රේනය ආක්‍රමණය කෙරුනි. මීට අමතරව බටහිර යුක්‍රේනයටද රුසියානු ගුවන් යානා සහ මිසයිල ප්‍රහාර එල්ල විය. රුසියානු හමුදාවන් මේ වනවිට චර්නිහිව්, කාර්කිව් (හාර්කිව්), කර්සොන් (හර්සොන්), කීව්, මරියපෝල් සහ සුමි යන නගර වෙත ළඟා වී හෝ, ඒවා වටලා හෝ ඇත. යුක්‍රේන හමුදා වල දැඩි ප්‍රතිවිරෝධය රුසියානු හමුදාවේ ප්‍රගතිය අඩු කිරීමට සමත් විය. ආක්‍රමණයට සති තුනකට පසුව, රුසියානු හමුදාවන්ට දකුණු යුක්‍රේනයෙහි වඩාත් සාර්ථක ප්‍රතිඵල ලැබී තිබුනි. 2022 මාර්තු මස අග දී, රුසියානු හමුදාවෝ විනාශයට පත් වූ ජනාවාස සහ සිවිල් වැසියන්ට එරෙහි සාහසික ක්‍රියා පිළිබඳ සාක්ෂි ඉතිරි කර, කීව් නගරයෙන් ඉවත් වී ඩොන්බාස් වෙත නැවත අවධානය යොමු කළහ.
ආක්‍රමණය ජාත්‍යන්තර වශයෙන් හෙළාදකිනු ලැබීය. එක්සත් ජාතීන්ගේ මහා මණ්ඩලය මෙම ආක්‍රමණය හෙළා දකිමින් යෝජනාවක් ඉදිරිපත් කොට රුසියාවට යුක්‍රේනයෙන් ඉවත් වන ලෙස බල කරන ලදී. ජාත්‍යන්තර අධිකරණය රුසියාවට හමුදා මෙහෙයුම් කිරීම නවත්වන ලෙස නියෝග කරන ලද අතර, යුරෝපීය කවුන්සිලයෙන් රුසියාව ඉවත් කරන ලදී. බොහෝ රටවල් රුසියාවට එරෙහිව සම්බාධක පනවන ලද අතර, එමගින් රුසියාවේ සහ ලෝකයේ ආර්ථිකයට බලපෑම් ඇති විය. මීට අමතරව, යුක්‍රේනයට මානුෂීය සහ හමුදාමය ආධාර ලබා දෙන ලදී. ලෝකය පුරා විරෝධතා ඇතිවූ අතර, රුසියාව තුල ඇතිවූ විරෝධතා වලට රුසියානු රජයේ ප්‍රතිචාරය වූයේ සමූහ-අත්අඩංගුවට ගැනීම් සහ මාධ්‍ය වාරණය කිරීම් ය. "යුද්ධය" සහ "ආක්‍රමණය" යන වචන භාවිතා කිරීම තහනම් කිරීම ද මෙයට අයත් විය. පෞද්ගලික ආයතන ගණනාවක්ම තම නිෂ්පාදන රුසියාවෙන් සහ බෙලාරූසයෙන් ඉවත් කරගන්නා ලදී. රුසියානු රාජ්‍ය-අනුග්‍ර්‍රහ ලත් මාධ්‍ය ආයතනවලට විකාශනය තහනම් කරන ලද අතර, ඒවා අන්තර්ජාලයෙන් ද ඉවත් කෙරුනි. රුසියාවට එරෙහි යුධ අපරාද චෝදන පිළිබඳව ජාත්‍යන්තර අධිකරණය විමර්ශනයක් ආරම්භ කරන ලදී.
පශ්චාත් සෝවියට් සමය සහ තැඹිලි විප්ලවය
1991 දී සෝවියට් සංගමය විසුරුවා හැරීමෙන් පසුව, රුසියාව සහ යුක්‍රේනය අතර සමීප සබඳතා පවත්වා ගැනුනි. 1994 දී න්‍යෂ්ටික අවිහරණ ගිවිසුම ට එකඟ වූ යුක්‍රේනය, ඔවුන් සතුව තිබූ පැරණි සෝවියට් න්‍යෂ්ටික ආයුධ ඉවත් කරන ලදී. 1999 දී ඇතිවූ යුරෝපයේ ආරක්ෂාව පිළිබඳ ප්‍රඥප්තියෙහි එක් අත්සන්කරුවෙකු වූයේ රුසියාවයි. එම ප්‍රඥප්තියට අනුව "සෑම රාජ්‍යයකටම තම ආරක්ෂක විධිවිධාන, එනම් සන්ධාන සහ ගිවිසුම් ඇති කරගැනීම වැනි දෑට නිසගයෙන් ඇති අයිතිය තහවුරු කරනු" ලැබෙයි. සෝවියට් සංගමය බිඳවැටීමෙන් පසු වසර කිහිපයක් ඇතුලත පෙරදී සෝවියට් සංගමයේ සිටි රටවල් කිහිපයක් ම නේටෝ සංවිධානයට එකතු විය. මෙයට අඩවශයෙන් හේතුවක් වූයේ, 1993 රුසියානු ව්‍යවස්ථාමය අර්බුදය, ඇබ්කාසියා යුද්ධය (1992-1993) සහ පළමු චෙචෙන් යුද්ධය (1994-1996) වැනි ප්‍රාදේශිය වශයෙන් ආරක්ෂාවට ඇතිවූ තර්ජනයි. රුසියානු නායකයන් මෙය දුටුවේ, නේටෝ සංවිධානය නැගෙනහිර දෙසට ව්‍යාප්ත නොවන බවට බටහිර බලවතුන් ලබාදුන් නිළ නොවන සහතිකය උල්ලංඝනය කිරීමක් ලෙසය.
2004 යුක්‍රේන ජනාධිපතිවරණය මතභේදාත්මක විය. එක් ජනාධිපති අපේක්ෂකයෙකු වූ වික්ටර් යුෂ්චෙන්කෝ ගේ මැතිවරණ ව්‍යාපාරය අතරතුර දී ඔහුට TCDD ඩයොක්සීන් විෂ ශරීර ගත වී තිබුනි. මෙයට රුසියාවේ සම්බන්ධයක් ඇතැයි යුෂ්චෙන්කෝ පසුව හඟවා ඇත. මැතිවරණ නිරීක්ෂකයන් විසින් ඡන්ද වංචාවක් පිළිබඳ චෝදනා කර තිබියදීම, නොවැම්බර් මාසයේ දී රුසියාවට-පක්ෂ වික්ටර් යනුකොවිච් ජනාධිපති තනතුරට තේරී පත් විය. මෙයට විරුද්ධව ඉන් පසු මාස දෙකක් තුල යුක්‍රේනයෙහි විශාල වශයෙන් සාමකාමී විරෝධතා ඇති විය. මෙය "තැඹිලි විප්ලවය" (Orange Revolution) ලෙස හැඳින්විනි. මැතිවරණ වංචා කිරීම් නිසා යුක්‍රේන ශ්‍රේෂ්ඨාධිකරණය විසින් මැතිවරණ ප්‍රතිඵල අවලංගු කරවන ලදී. ඉන් පසු සිදු කෙරුනු දෙවැනි ඡන්ද විමසීමෙන් යුෂ්චෙන්කෝ ජනපති තනතුරට පත් විය. රුසියානු හමුදා නායකයින් තැඹිලි විප්ලවය ඇතුලු පශ්චාත්-සෝවියට් රාජ්‍යයන් තුල ඇතිවූ එවැනි විප්ලවයන් දුටුවේ රුසියාවේ ජාතික ආරක්ෂාවට හානි කිරීම පිනිස බටහිර රාජ්‍යයන් විසින් ඇති කරන ලද ඒවා ලෙසය.
2008 පැවති බුක්රස්ට් සම්මේලනයේදී යුක්‍රේනය සහ ජෝර්ජියාව නේටෝ සංවිධානයට එකතු වීමට බලාපොරොත්තු වන බව ප්‍රකාශ කරන ලදී. මෙයට විවිධ නේටෝ සාමාජිකයින් දැක්වූ ප්‍රතිචාරය වෙනස් විය; රුසියාව සමග අමනාපකම් ඇති කරගැනීම වැලැක්වීම පිනිස බටහිර යුරෝපානු රටවල් මෙයට විරුද්ධ වූ නමුත්, එක්සත් ජනපදයේ ජනාධිපති ජෝර්ජ් ඩබ්. බුෂ් ඔවුන් නේටෝවට එකතු කරගැනීමට බල කළේය. අවසානයේදී නේටෝ සංවිධානය යුක්‍රේනයට සහ ජෝර්ජියාවට සාමාජිකත්වය ලබා දීම කල් දැමීය. එහෙත් කෙදිනක හෝ "එම රටවල් නේටෝ සාමාජිකයන් වනු ඇතැයි" යනුවෙන් ප්‍රකාශයක් ද සිදු කරන ලදී. රුසියානු ජනාධිපති ව්ලැදිමීර් පුටින් යුක්‍රේනය සහ ජෝර්ජියාව නේටෝ සාමාජිකත්වය ඉල්ලීම පිළිබඳ ප්‍රබල විරෝධයක් දැක්වීය. 2019 පෙබරවාරි 7 වැනිදා යුක්‍රේන පාර්ලිමේන්තුවේ දී සම්මත වූ ව්‍යවස්ථා සංශෝධනය මගින් එරටෙහි දීර්ඝ කාලීන අරමුණ "යුරෝපා සංගමයට සහ නේටෝ සංවිධානයට එකතු වීම" යනුවෙන් වෙනස් කරන ලදී. කෙසේ වුවද, 2022 ආක්‍රමණයට පෙර මාස කිහිපය තුල, යුක්‍රේනය නේටෝවට එකතු කරගැනීමට තිබූ ඉඩකඩ ඉතා අල්ප විය.
ආපතිකයන් සහ මානුෂීය බලපෑම
යුක්‍රේන රජයෙහි ඇස්තමේන්තු වල රුසියානු හමුදාවට සිදු වූ හානි වැඩි කර දක්වා තිබෙන අතර, රුසියානු රජය තමන්ට සිදු වූ හානි අඩු කර පෙන්වීමට උත්සාහ කර ඇති බව පෙනීයයි. යුධ මරණ තක්සේරු කිරීම සඳහා චන්ද්‍රිකා ඡායාරූප සහ යුධ ගැටුම් වල පින්තූර හා වීඩියෝ පට වැනි දෑ යොදාගැනෙයි. ස්වීඩනයේ උප්සලා විශ්වවිද්‍යාලයේ 'සාමය සහ ගැටුම් පර්‍යේෂණ' දෙපාර්තමේන්තුවෙහි පර්‍යේෂකයෙකු පවසන පරිදි යුක්‍රේන රජය ජනතාවගේ සහ හමුදාවේ චිත්ත ධෛර්යය වර්ධනය කිරීමේ අරමුණින් වැරදි තොරතුරු ප්‍රචාරණය කිරීමේ ව්‍යාපාරයක නිරත වී ඇති අතර බටහිර මාධ්‍ය කැමැත්තෙන් එම වැරදි තොරතුරු ප්‍රචාරය කොට තිබේ. රුසියාව තම හමුදාවන්ට වූ හානි අඩු කර පෙන්වීමට උත්සාහ කර ඇති අතර, යුක්‍රේනය තම හමුදාවන්ට වූ හානි ගැන වඩාත් නිශ්ශබ්ද විය. යුක්‍රේන රජයෙහි ප්‍රකාශයන් සත්‍යය ලෙස පිළිගැනීම ගැන විශ්ලේෂකයෝ අනතුරු හඟවති.
යුද්ධයත් සමග ඇතිවූ අවිනිශ්චිත වාතාවරණය නිසා සිවිල් සහ හමුදා මරණ නිශ්චිත ලෙස හඳුනාගැනීම අපහසු ය. එක්සත් ජාතීන්ගේ මානව හිමිකම් පිළිබඳ මහ කොමසාරිස් කාර්යාලය පවසන්නේ සිවිල් මරණ සහ තුවාල වීම් ප්‍රමාණය ඔවුන් අනුමාන කරන ප්‍රමාණයට වඩා සැළකිය යුතු තරමකින් වැඩි බවයි.
ආශ්‍රිත
ප්‍රවර්ගය:රුසියානු-යුක්‍රේන යුද්ධය
දිඹුලාගල
ලංකාවේ පිහිටා ඇති පර්වතයකි. ආශ්‍රිත ගම්මානයද මෙනමින්ම හැඳින්වේ.
ඊජිප්තියානු ආණ්ඩුක්‍රම ව්‍යවස්ථා ජනමත විචාරය, 2014
ආණ්ඩුක්‍රම ව්‍යවස්ථාමය ජනමත විචාරයක්, 2014 ජනවාරි 14 සහ 15 දින වලදී ඊජිප්තුවෙහි පැවැත්වුනු අතර, විදේශවාසී ඊජිප්තියානුවෝ ජනවාරි 8 සහ 12 යන දින වලදී  ඡන්දය ප්‍රකාශ කලහ. නව ආණ්ඩුක්‍රම ව්‍යවස්ථාව ඡන්දදායකයෝ 98.1% විසින් අනුමත කරන ලදි. ඡන්දය දුන් ප්‍රතිශතය 38.6% ක් විය.
පසුබිම
2013 ඊජිප්තියානු රාජ්‍ය විරෝධි කුමන්ත්‍රණයෙහිදී මොහමඩ් මෝර්සි බලයෙන් පහ කරන ලදි. අන්තර්වාර ජනාධිපති ඇඩ්ලි මන්සූර් විසින් පැනවුනු කාලසටහන පරිදී නියම කෙරුනේ විගස සංක්‍රාන්තියක් වන අතර, මෙහි මුලින්  පියවර වශයෙන් එකල අත්හිටුවා තිබුණු   2012 ආණ්ඩුක්‍රම ව්‍යවස්ථාව සංශෝධනය කිරීම නියමිතව තිබුණි.
පාණ්ඩව ලෙන්
පාණ්ඩව ලෙන් පිහිටියේ කර්ණාටක ප්‍රාන්තයේ මැංගලෝර් හි කද්‍රි මංජුනාත් දේවස්ථානය අසල ය. ඉතිහාසඥයන්ට අනුව, වර්තමානයේ මෙහි ඇති දේවස්ථානය අතීතයේ බෞද්ධ ආරාමයක් වූ අතර එය කන්දාරිකා විහාරය ලෙස හඳුන්වා ඇත. එහි සිටි බුද්ධ ප්‍රතිමාවක් විය. ශිව ලබ්ධිකයකු වූ අලූපා රාජවංශයේ කුණ්ඩ්වර්ම රජු විසින් ඉවත්කොට තිබේ. නමුත් ඓතිහාසික සාක්ෂි අනුව එසේ ශිව ප්‍රතිමාවක් ලෙස භාවිතයට ගෙන ඇත්තේ බෝධිසත්ත්ව ප්‍රතිමාවක් බැව් පෙනේ. ඒ අනුව මෙම විහාරය මුලින් මංජුශ්‍රී බෝධිසත්ත්ව වන්දනාස්ථානයක් බැව් ඉතිහාසඥයෝ පවසති. ක්‍රි.ව. 11වන සියවස තෙක්ම මෙම විහාරය ප්‍රකට අධ්‍යාපනික මධ්‍යස්ථානයක් ලෙස පැවතිණි. පසුව තන්ත්‍රික සම්ප්‍රදායයන්ට මෙහි ද්වාර විවර විය. මෙම බෞද්ධ විහාරය මුළුමණින්ම ශෛව දේවාලයක් වීමට ප්‍රථම මෙහි ශිවලිංගයක් සහ බෝධිසත්තව ප්‍රතිමාවක් වන්දනාවට පාත්‍රව ඇත.
මැඩ්ලින් ඕල්බ්‍රයිට්
මැඩ්ලින් කොර්බෙලොවා ඕල්බ්‍රයිට් (උපත මැයි 15, 1937) යනු, එක්සත් ජනපදයේ රාජ්‍ය ලේකම් පදවියට පත්වූ පළමු කාන්තාව වූවාය. 1996 දෙසැම්බර් 5 දිනදී, එ.ජ. ජනාධිපති බිල් ක්ලින්ටන් විසින් නම්කරන ලද ඇයගේ පත්වීම, ඡන්ද 99–0 ක් ලැබ, එ.ජ. සෙනෙට් මන්ත්‍රී මණ්ඩලය විසින් ඒකමතිකව තහවුරු කරන ලදි.  ඇය දිවුරුම් දුන්නේ 1997 ජනවාරි 23 වන දිනදීය. ‍ ජෝර්ජ්ටවුන් විශ්වවිද්‍යාලයේ  විදේශ සේවය පිළිබඳ වල්ෂ් ශාස්ත්‍රාලයෙහි ජාත්‍යන්තර සබඳතා මහාචාර්යවරියක වශයෙන් ඕල්බ්‍රයිට් වර්තමානයේදී සේවය කරන්නීය. කොලොම්බියා විශ්වවිද්‍යාලයෙන් PhD උපාධියක් සහ විවිධ ගෞරව උපාධි ඇය හිමි කර සිටින්නීය. 2012 මැයි මාසයේදී, එජ ජනාධිපති බැරැක් ඔබාමා විසින්, නිදහස පිළිබඳ ජනාධිපති පදක්කම ඇය වෙත පිරිනමන ලදි. විදේශ සම්බන්ධතා මණ්ඩලයේ අධ්‍යක්ෂ මණ්ඩලයේ අධ්‍යක්ෂිකාවක ලෙසින්ද ලේකම් ඕල්බ්‍රයිට් සේවය කරන්නීය.
ඉංග්‍රීසි, ප්‍රංශ, රුසියානු, සහ චෙක් යන භාෂාවන් චතුර ලෙසින් හැසිරවීමට ඕල්බ්‍රයිට් සතුව හැකියාවන් ඇති අතර; පෝලන්ත සහ සර්බෝ-ක්‍රොයේෂියන් යන භාෂාවන්ද කතා කිරීමට හා කියවීමට ඇයට හැකියාවන් ඇත.
භර්හුත්
භර්හුත් හෙවත් භාරුත් යනුවෙන් හැඳින්වෙන්නේ මධ්‍යම ඉන්දියාවේ මධ්‍ය ප්‍රදේශ් හි සත්නා දිස්ත්‍රික්කය තුළ පිහිටි ගම්මානයකි. මෙය ප්‍රකට වූයේ එහි වූ බෞද්ධ ස්තූපයෙන් හමුවූ පුරාවස්තූන් නිසායි. භර්හුත් ස්තූපයේ වඩාත්ම ප්‍රසිද්ධ දානපතියා වූයේ ධනභූති රජුයි.
භර්හුත් ප්‍රතිමා ඉන්දීය බෞද්ධ කලාවේ පැරණිතම නිදසුන් අතුරින් එකකි. මේවා අශෝක යුගයේ කලාකෘතිවලින් (ක්‍රි.පූ. 260 අවට) පසුව, සහ සාංචි ස්තූප අංක 2 (ක්‍රි.පූ. 115 අවට ඇරඹි) හි ගරාදියෙහි දක්නට ලැබෙන මුල්කාලීන ශුංග යුගයේ කලාකෘතිවලට මඳ කාලයකට පසුව නිර්මාණය වන්නට ඇතැයි විශ්වාස කෙරේ. සාංචි, අමරාවතී ස්තූපය වැනි ස්ථාන හා සැසඳීමේ දී මෙහි වූ පුරාවස්තූන් සාපේක්ෂව හොඳ තත්ත්වයකින් පවතියි. එසේම ප්‍රතිමා විශාල සංඛ්‍යාවක් ද හමුවේ. මෑතකාලීන විද්වතුන් විසින් භර්හුත් හි කැටයම් සහ ගරාදි වැට ක්‍රි.පූ. 125–100 කාලයට අයත් බවත්, සහ නිසැකවම එය සාංචි ස්තූප අංක 2ට පසුව නිර්මාණය වූ බවත් සඳහන් කරනු ලබන්නේ භර්හුත් හි ඇති වැඩිදියුණු වූ කැටයම් ලක්ෂණ නිසායි. මෙහි වූ තොරණ ගරාදි වැට නිර්මාණය කොට මඳ කලකට පසු නිර්මාණය කොට ඇති අතර එය ක්‍රි.පූ. 100–75 පමණ කාලයට අයත් යැයි සැළකේ. අජිත් කුමාර් නම් ඉතිහාසඥයා විසින් පවසන්නේ භර්හුත් ක්‍රි.ව. 1වන සියවසට අයත් බවයි. ඔහු පවසන්නේ භර්හුත් කැටයම් මථුරා කලාවේ කැටයම්, විශේෂයෙන් සෝදස පාලකගේ නම සහිත ප්‍රතිමා සමඟ කලා ලක්ෂණ අතින් සැසඳෙන බවයි. භර්හුත් හි පුරාවස්තූන්ගෙන් වැඩි ප්‍රමාණයක් කොල්කතාවේ ඉන්දියානු කෞතුකාගාරයේ ප්‍රදර්ශනයට තබා ඇත.
2000
ප්‍රවර්ගය:ග්‍රෙගරි දිනදසුනේ අවුරුදු
1997
ප්‍රවර්ගය:ග්‍රෙගරි දිනදසුනේ අවුරුදු
1977
ප්‍රවර්ගය:ග්‍රෙගරි දිනදසුනේ අවුරුදු
1984
ප්‍රවර්ගය:ක්‍රි.ව. 1984 ප්‍රවර්ගය:ග්‍රෙගරි දිනදසුනේ අවුරුදු
1951
ප්‍රවර්ගය:ග්‍රෙගරි දිනදසුනේ අවුරුදු
1990
ප්‍රවර්ගය:ග්‍රෙගරි දිනදසුනේ අවුරුදු
එක්සත් ජනපදයෙහි රාජ්‍ය ලේකම්වරයා
රාජ්‍ය ලේකම් යනු, ඇමරිකා එක්සත් ජනපදයේ ෆෙඩරල් රජයේ ජ්‍යෙෂ්ඨ නිලධාරියෙක් වන අතර,  එ.ජ. රාජ්‍ය දෙපාර්තමේන්තුවේ ප්‍රධානත්වය දරමින්, විදේශ කටයුතු පිළිබඳ ප්‍රධාන අවධානය යොමු කරන මෙම තනතුර,  විදේශ කටයුතු පිළිබඳ ඇමති තනතුරෙහි එ.ජ. රජයේ සමතුල්‍යය බවට සැලකෙයි.
1980
ප්‍රවර්ගය:ක්‍රි.ව. 1980 ප්‍රවර්ගය:ග්‍රෙගරි දිනදසුනේ අවුරුදු
ඩෙඩ්ලිෆ්ට්
ඩෙඩ්ලිෆ්ට් යනු ස්ට්‍රෝංමෑන් ක්‍රීඩාවෙදී සහ සවි එසවීමේදී බහුලව භාවිතාවන සංයුක්ත ව්‍යායාමයක් වන අතර එහිදී බර තැටි දැමූ බාබෙලයක් හෝ බාර් එකක් බිම සිට බිමට ලම්බකව උකුල මට්ටමට ඔසවනු ලැබේ.
කියාකාරීත්වය
ඩෙඩ්ලිෆ්ට් ව්‍යායාමය පූර්ව සැකසුම, ජව ඇදීම සහ අවසාන අගුල ලෙස කොටස් තුනකට බෙදිය හැකි අතර සිරුරේ සියළු මාංශපේශීන් ක්‍රියාත්මක කරනා ඉතා අභියෝගාත්මක ව්‍යායාමයකි.
අඩු අවදානමක් සහිත
Bandula pethya.
1998
ප්‍රවර්ගය:ග්‍රෙගරි දිනදසුනේ අවුරුදු ප්‍රවර්ගය:1998
1992
ප්‍රවර්ගය:ග්‍රෙගරි දිනදසුනේ අවුරුදු
1988
ප්‍රවර්ගය:ග්‍රෙගරි දිනදසුනේ අවුරුදු
පේද්‍රා බ්‍රන්කා, සිංගප්පූරුව
පේද්‍රා බ්‍රන්කා ( මලයාසියාව විසින් මුලදී පුලවු බතු පුතිහ් ලෙසත් දැනට බතු පුතිහ් ලෙසත් හැඳින්වෙන) යනු, සිංගප්පූරුවෙහි බාහිරින් පිහිටි දූපතක් සහ එහි නැගෙනරිරතම ස්ථානය වෙයි. පෘතුගීසියෙන් මෙම නමෙහි අර්ථය "සුදු පර්වතය" වන අතර, පර්වතය මත තැන්පත්ව ඇති සුදු පැහැති කුරුළු බෙටි මෙයින් අදහස් කෙරෙයි. වර්ග මීටර 8560 (වර්ග අඩි 92,100) පමණ වර්ග ප්‍රමාණයකින් යුතු කුඩා කළුගල් නෙරා යෑමකින් මෙම දූපත සමන්විත වෙයි. පහළ ජල මට්ටම් මහ වඩදියෙහිදී, මීටර 137 (අඩි 449) ක් වන එහි වැඩිම දිග වාර්තා කරන අතර, එහි සාමාන්‍ය පළල මීටර 60 (අඩි 200) ක් වෙයි. සිංගප්පූරු සමුද්‍ර සන්ධිය සහ දකුණු චීන  මුහුද එකිනෙක හමු වන 1° 19′ 48″ N සහ 104° 24′ 27″ E ස්ථානයෙහිදී එය පිහිටා ඇත. පේද්‍රා බ්‍රන්කා අසබඩ සාමුද්‍රිය හැඩතල දෙකක් දක්නට ලැබෙයි. මලාසියාවෙහි පරමාධිපත්වය යටතේ පවතින, පේද්‍රා බ්‍රන්කා වෙතින් 0.6 මුහුදු සැතපුම් (1.1 කිමී; 0.7 සැත) දකුණු දෙසට වන්නට, එකිනෙකට 250 මීටර (820 අඩි) පරතරයක් සහිතව පිහිටි, කුඩා පර්වත කැටි දෙකකින් සමන්විත මිඩ්ල් රොක්ස් මින් එකක් වෙයි. පේද්‍රා බ්‍රන්කා වෙතින්, 2.2 මුහුදු සැතපුම් (4.1 කිමී; 2.5 සැත) දුරක් දකුණ-නිරිත දිශාවට  පිහිටි හා,  බාදියට පමණක් දර්ශනය වන, සවුත් ලේජ්  නම් පර්වත සැදිල්ල දෙවැන්න වෙයි.
Rock Bottom (SpongeBob SquarePants)
"Rock Bottom" යනු පලවෙනි කතා මාලාවේ 17වන කොටස වන ඇමරිකානු රුපවාහිනී කාටුන් නිෂ්පාදනයක් වන SpongeBob SquarePantsය.එය ඇත්ත වශයෙන්ම ප්‍රකාශයට පත කරනු ලැබුවේ Nickelodeon වන එක්සත් ජනපදයේ 2000 මාර්තු 15වන දිනය.මෙය ගෙතෙන්නෙ ත්‍රාසජනක කතා මාලාවක් ප්‍රදාන කෙනෙක් වටා සිදුවන "Bikini Bottom" යන මුහුද යට වූ නගරයකය.මෙම කතා මාලාවේ "SpongeBob"ට ඉන්න වන්නේ ආලෝකය අඩුවෙන්ම වැටෙන තැනක් වන "Rock Bottom" යන ප්‍රදේශයේය.
මෙම කතා මාලාව ලියනු ලබා ඇත්තේ Paul Tibbitt, Ennio Torresan, Jr. and David Fain, සමග Tom Yasumi පණගැන්වීමේ අදයක්ෂක ලෙසය."Rock Bottom" නිදහස් කල   පසු ගෙවල වල ජනතාව මිලියන 2ක් නරාභා ඇති අතර එය තවත් දනාත්මක ප්‍රතිචාර මාද්‍ය විසින් ලැබී ඇත.
කථා වස්තු සාරාංශය
"Glove World" වල ඉදන් SpongeBob සහ Patrick බස් එකට නැග්ග ගෙදර යන්න,Glove කියන්නේ විනෝදය සදහා වූ ස්ථානයකි.ඔවුන් වැරදිලා වැරදි බස් එකකට නැග්ග,කොහෙද යන අංශක 90ක් වූ කන්දක පල්ලෙහට.බැවුම යන්නේ ආලෝකය අඩුවෙන්ම වැටෙන තැනක වූ Rock Bottom වන ගැබුරු මුහුදු සතුන් ඉන්න නිවාසයකට
Patrick බස් එකකට නැග්ග ගෙදර යන්න නමුත් හදිස්සියේම SpongeBob ව අමතක වුනා.අවස්තා කිහිපයක්ම බස් එකට නැග ගන්න අසාර්ථක උත්සාහයක යෙදුනු පසු, SpongeBob බස් නැවතුම් පොලට ගිහින් දිග පෝලිමක ඉන්න සිද්ද උනා.ඔහු ඉස්සරහට ආවට පස්සේ දැනගන්න ලැබුන රාත්‍රී අන්තිම බස් ඒකත් දැනටමත් ගිහින් කියල සහ උදේ වෙනකන් එතන ඉන්න වෙනවා කියල.ඔහුට ඇහුන අමුතු භයානක සද්දයක් කොහෙන්ද එන්නේ කියල හොයා ගන්නවත් බැරි.ඔහු කන්දේ ප්‍රපාතයට පුළුවන් තරම් හයියෙන් ගියා.භයානක සද්දේ දාපු සතා හොද පෙනුමක් තියන කෙනෙක් උනා,Glove World එකේදී SpongeBob ගත්ත බැලුම අතේ තියන් ඉන්න.සතා බැලුම පුම්බල SpongeBob ගේ මැණික් කටුවේ ගැටගහල ප්‍රපාතෙයෙන් උඩට ගිහින් Bikini Bottom එකට යන්න ඉඩ හැරියා.මෙම කතා මාලාව අන්තර්ගත වෙනව Patrick නැවත යනවා Rock Bottom වෙත SpongeBob තාමත් එතන කියල හිතන.
නිෂ්පාදනය
"Rock bottom " ලියනු ලැබුවේ Paul Tibbitt, Ennio Torresan, සහ  David Fain, with Tom Yasumi පණගැන්වීමේ අදයක්ෂක ලෙසය. Tibbitt සහ Torresan නුත් වැඩකරනු ලැබුවේ කතා මාලා අදයක්ෂකවරුන් ලෙසය. මෙය ඇත්ත වශයෙන්ම ප්‍රකාශයට පත කරනු ලැබුවේ Nickelodeon වන එක්සත් ජනපදයේ 2000 මාර්තු 15වන දින TV-Y7 සමග ප්‍රදාන ඇගයුම් ලෙස.
"Rock Bottom" නිදහස් කරනු ලැබුවේ DVD වලින් SpongeBob SquarePants:පළමුවන කතා මලවා ලෙස DVD ලෙස 2003 ඔක්තෝම්බර් 28. 2009 සැප්තැම්බර් 22 SpongeBob SquarePants කොටස් 100 පළමුවන DVD ලෙස,5වෙනි එකත් ඇතුලත්ව.
පිළිගැන්ම
"Rock Bottom" එය නිදහස් කිරීමෙන් මිලියන 2.1 නරබන්නන් බලනු ලැබිණි.. එයට හොද දනාත්මක ප්‍රතිචාර මාද්‍ය විචාරකයන් ගෙන් ලැබුණි. About.com එකේ නැන්සි බැසිල් දුන්න දනාත්මක ප්‍රතිචාරයක් සහ එය 4 ස්ථානය දක්වා "Best SpongeBob SquarePants Episodes" ලෙස ශ්‍රේණි ගත කරනු ලැබීය. බැසිල් කිව්වා "ඔච්ච්ජමට කියන එක සහ SpongeBob විසින් මෙහි කුතුහලය වැඩිකරන ගමන් එම කොටස ටවත් රසවත් කරන ලදී". ඇය මෙම කොටස උපුටා ගනු ලැබුවා" සිදුකරගෙන යන විදිහට Murphy's නීතියට විරුද්දව නැවත නැවතත්" සහ කිව්වා "මේක අදාලත්වය". බැසිල්ගේ අආසම සිද්දිය උනේ "SpongeBob උත්සහ කරනවා අලෙවි යන්ත්‍රයෙන් සුළු කමක් ගන්නවා බස් එක පහු කරන යන්න කලින්.
WeGotThisCovered.com එකේ ඉන්න එමිලි එස්ටෙප් හොදම SpongeBob SquarePants කොටස් 10 ඇතුලට මේ 5වෙනි කොටස ස්ථාන ගත කරන ලදී. ඇය කිව්වා "Rock Bottom අතර එක හොදම goofy කොටස වෙන බවත් තවද එය ටවත් එක හොදම බය හිතෙන කොටසක් කියල SpongeBob.ඇය තව දුරටත් කිව්වා මෙම කොටසේ "නියම සමබරතාවය හොද සුමුදු ගතිය හා ත්‍රාසජනක බව හරියට-SpongeBob රගපානව කුතුහලය දන්වන චරිතයක් හරියට, 'එම ස්ථානය එතන ඔවුන්ගේ අනාගතය.මම හිතනවා මන් ඇවිද්දොත් හොදයි කියල.දුවනවා.දැන් හොදි දුවන්න පටන් ගත්තොත්,පනින්න!ඔව් මම දැන් දිගටම වේගයෙන් කෙටි දුරක් දුවනවා!,(ඔහු තාප්පයක හැප්පෙන්න කලින්;'ඉදගන්නව,ඉදගන්නව,ලේදනවා.')එම කොටස "හොදටම මතක හිටිනවා".බිල් ට්‍රේද්ද්වේ කියන කෙනා DVD Talk එකේ දුන්න 5න 3ක් ම හොද ලකුණු කිරිර්මක්.
අනිකුත් මාද්‍ය
"Rock Bottom" දෙනු ලබනවා අනුප්‍රරණය කරනවා SpongeBob SquarePants Rock Bottom අනතුරකට යන ගමන. පළමුවන ගමන ආරම්බ කරනුයේ 2008 මාර්තු 15වන දින Mall of Americaහි Nickelodeon විසින් නැවත විකාසය කරනුයේ ඇමරිකානු වෙළද පොලක වන Park at MOAහි ය.පෙරාතුව වගේ හොරට Nickelodeon Universe එකේ Minneapolis-St. Paul අතුලටැහැ තියෙන Bloomington, Minnesota ආසන්නයේය.
The SpongeBob SquarePants Rock Bottom අනතුරකට පත්වන විදිහ පෙන්වීමට අංශක 90ක තිරස් බවුමක අඩි 60ක් විතර පල්ලෙහට යන පාරක් ලෙස සහ උපරිම වේගය පැයට සැතපුම් 40 වේගය සහ 4.4 ක උපරිම G පොදුසාදක ඇගයුමකිනි.ගමන් කරන වෙලාව අසන්න වශයෙන් මිනිත්තු 2ක් සහ දැනට හදපු කෙටිම රෝරල වාහනය වේ.
රත්න ප්‍රාසාදය
මහා විහාරයට ලෝවාමහාපාය වැදගත් වන්නේ යම් සේ ද අභයගිරියට රත්න ප්‍රාසාදය වේ. වර්තමානයේ දක්නට ලැබෙන ගොඩනැගිල්ල වැඩි දියුණු කිරීම ගණනාවක ප්‍රතිපලයක් වන අතර, මෙහි මුල්ම ඉදිකිරීම කණිට්ඨතිස්ස (ක්‍රි.ව. 167 - 186) සමයේ දී සිදු කර ඇති බව මහාවංසයේ දැක්වේ. මෙය මහල් පහකින් යුක්තව මාහැඟි ලෙස නිම කරන්නේ දෙවන මහින්ද ( ක්‍රි.ව. 777 - 797) රජු විසිනි.
වංශ කතාවලට අනුව මෙහි පියස්ස රන් ආලේපිත වූ බැවින් රත්න ප්‍රාසාදය ලෙස ව්‍යවහාර කළ බව සඳහන් වේ. ලෝවාමහාපාය සහ රත්න ප්‍රාසාදය අතර පැවති තරඟකාරී බව මෙයින් පෙන්නුම් කරයි.
මය ආයත චතුරස්‍රාකාර සැලසුමකින් යුක්ත වේ. ප්‍රධාන ගොඩනැගිල්ල වටා කළුගල් පුවරු වලින් බඳින ලද ප්‍රාකාරයකි. එහි නැගෙනහිර දිශාවෙන් ද්වාර මණ්ඩපය පිහිටා තිබේ. ලංකාවේ හමුවන විශිෂ්ඨතම මුරගල ඇත්තේ මෙහි ප්‍රධාන දොරටුවේ ය. පිටවන දොරටුව බටහිර දිශාවෙන්, ප්‍රධාන ගොඩනැගිල්ලෙන් පිටතට පන්නා ඇත.
මෙය බහු මහල් ගොඩනැගිල්ලක් ව පැවති බවට ශේෂ වී ඇති සුවිසල් ශිලා ස්ථම්භ සාක්ෂි දරයි. ඒවායේ මුදුන් ලී බාල්ක රැඳවිය හැකි සේ කත්තු කපා තිබේ. ඉහල මහල් වලට නැගිය හැකි පරිදි පියගැට පෙළ නිර්මාණය කර ඇත්තේ ඉහතින් සඳහන් කළ පිටතට පන්නා ඇති කොටසේ බවට විශ්වාස කෙරේ.
අතීතයේ මෙය තහවුරු කිරීමට පෙර මෙය 'ඇත්ගාල' ලෙස හඳුන්වා තිබේ. 9 වන සියවසේ සිදුවූ පාණ්ඩ්‍ය ආක්‍රමණයේදී මෙය කොල්ලකා ඇති අතර මෙහි තිබූ රන්මය බුදු පිළිමය දෙවන සේන රජු (ක්‍රි.ව. 853 - 887) විසින් පාණ්ඩ්‍ය දේශය ආක්‍රමණය කර නැවත ගෙනැවිත් පිහිටුවා ඇති බව මහාවංසය දක්වයි.
1972
ප්‍රවර්ගය:ග්‍රෙගරි දිනදසුනේ අවුරුදු
1956
ප්‍රවර්ගය:ග්‍රෙගරි දිනදසුනේ අවුරුදු
1975
ප්‍රවර්ගය:ග්‍රෙගරි දිනදසුනේ අවුරුදු
1982
ප්‍රවර්ගය:ග්‍රෙගරි දිනදසුනේ අවුරුදු
බ්‍රේකිං බෑඩ්
බ්‍රේකිං බෑඩ් (ඉංග්‍රීසි:Breaking Bad) යනු වින්ස් ගිලිගන් විසින් නිර්මාණය කර නිෂ්පාදනය කරනු ලැබූ, අපරාධ ගණයේ ඇමරිකානු රූපවාහිනී ටෙලිනාට්‍ය මාලාවකි. මෙම ටෙලිනාට්‍ය මාලාව පළමු වරට විකාශය වූයේ 2008 ජනවාරි 20 සිට 2013 සැප්තැම්බර් 29 දක්වා AMC ( ඒ එම් සී (රූපවාහිනී නාලිකාව) ) කේබල් නාලිකාවේය. එය කතාමාලා 5ක් වශයෙන් විකාශය විය. මෙහි ප්‍රධාන චරිතය වන වෝල්ටර් වයිට් (බ්‍රයන් ක්‍රැන්ස්ටන්) යනු කතාව ආරම්භයේදීම තමාට පෙනහළු පිළිකාවක් ඇති බව දැනගන්නා, ඇමරිකානු උසස් පාසල් රසායන විද්‍යා ගුරුවරයෙකි. මොහු තම මරණයට පෙර තමාගේ පවුල ආර්ථිකව ශක්තිමත් කිරීම අරමුණු කරගෙන අපරාධකරුවෙකු බවට පත්වී මෙතම්ෆෙටමින් නමැති මත්ද්‍රව්‍ය නිෂ්පාදනයටත්, ඒවා විකිණීමටත් යොමුවෙයි. ඔහු මේ සඳහා ඔහුගේම පෙර ශිෂ්‍යයෙකුව සිටි ජෙසී පින්ක්මන් (ආරන් පෝල්) තම හවුල්කරුවා ලෙස සම්බන්ධ කරගනී. මෙම ටෙලිනාට්‍ය මාලාවට පාදක වී තිබෙන්නේද, එය නිර්මාණය කර තිබෙන්නේද, ඇමරිකා එක්සත් ජනපදයේ, නිව් මෙක්සිකෝ ජනපදයේ, ඇල්බකර්කිව් නම් නගරයයි.
වෝල්ටර්ගේ පවුලේ සාමාජිකයන් වන්නේ ඔහුගේ බිරිඳ ස්කයිලර් වයිට් (ඇනා ගන්), ඔහුගේ පුතු වන ෆ්ලින් ලෙසද හඳුන්වන වෝල්ටර් වයිට් කනිෂ්ඨ (ආර් ජේ මයිට්) සහ හොලී වයිට් (එලනෝ ඈන් වෙන්රිච්) වේ. එමෙන්ම ස්කයිලර් ගේ නැගණිය වන මාරි ස්ක්‍රේඩර් (බෙට්සි බ්‍රැන්ඩිට්) සහ ඇගේ සැමියා වන පොලිස් මත්ද්‍රව්‍ය නිවාරණ නිලධාරී හෑන්ක් ස්ක්‍රේඩර්ද (ඩීන් නොරිස්) මෙහි චරිත වේ.
සංකල්පය
Fox නාලිකාව සඳහා The X-Files වැනි ටේලිවෘතාන්ත නිර්මාණය කරන වින්ස් ගිලිගන් විසින් නිර්මාණය කරනු ලබන තවත් එක් කෘතියකි බ්‍රේකිං බෑඩ් (ඉංග්‍රීසි:Breaking Bad).
වින්ස් ගිලිගන්ට අනුව Breaking Bad යන පදයෙහි අර්ථය "නිරය නැංවීමට" යන්නයි. නමුත් ලිලී රෝත්මන්ට අනුව මෙහි අර්ථය "නිරය නැංවීමට" යන්නට වඩා ගැඹුරට නොයන බවයි. තවදුරටත් මෙය විග්‍රහ කරන ඔහු පවසන්නේ මෙහි අර්ථය 'නරක අතට හැරීම', 'වල් වැදීම' හෝ 'අධිකාරිය නොතැකීම' යන්න අර්ථවත් කල හැකි බවයි.
මෙමෙ කතාවට අදාල සංකල්පය වින්ස් ගිලිගන් හට පහල වී ඇත්තේ, ඔහුගේ සහෝදර රචකයෙකු වන Thomas Schnauz සමග ඔවුන්ගේ රැකියාව සම්බන්දව කරන විහිළුවක් වන "රථයක පිටුපස මත්ද්‍රවය නිෂ්පාදනය කරමින් රට වටා යෑම" යන්න තේමාකොට ගෙනයි.
ටේලිවෘතාන්තය අවසන් කිරීමට ප්‍රථම වින්ස් ගිලිගන් විසින් ප්‍රකාශ කර ඇත්තේ වෝල්ටර් වයිට් ගේ චරිතය ලිවීමට ඉතාම අපහසුවුයේ එම චරිතයේ පවතින ගුප්ත බව නිසා බවයි. පසුව ඔහු පවසා ඇත්තේ "මට මෙම ටේලිවෘතාන්තය හැමදාම මතක් වේවි. ඒ උනත් හොදින් හිත බලන විට වෝල්ටර් වයිට්ව මගේ හිසෙන් ඉවත් කිරීමත් මට එක අතකින් සැනසීමක්" කියාය.
සංවර්ධන ඉතිහාසය
මෙම නිර්මාණයෙහි මුල් පිටපතේ සදහන් වන පරිදි රූගත කිරීම් පැවැත්වීමට තීරණය කර ඇත්තේ 'රිවර් සයිඩ්' සහ 'කැලිෆෝනියා' යන ප්‍රදේශ වලයි. නමුත් සෝනි ආයතනයේ යෝජනාවකට අනුව 'නිව් මෙක්සිකෝ' වලද රූගත කිරීම් සිදුකර තිබේ. මෙම රුගත කිරීම් වලදී මූලික වශයෙන් 35mm වර්ගයේ කැමරාවක් භාවිත කරන ලදී. සාමාන්‍යයෙන් මෙහි එක පරිච්චේදයක් සදහා අමෙරුකානු ඩොලර් මිලියන 3 (ශ්‍රී ලංකානු රුපියල් මිලියන 400ක් පමණ) පමණ වියදම් කර ඇති බවයි.
ශීතකරණ
අතීතය
ශීතකරණය හඳුන්වාදීමට ප්‍රථම මිනිසා විසින් තම ආහාර පාන කල්තබා ගැනීම පිණිස විවිධ ක්‍රමයන් භාවිතා කරන ලද අතර ඉක්මනින් වීනාශයට පත්වීමට ඉඩ ඇති මස් මාලු වර්ග මෙන්ම පළතුරැ ළුළවළු ආදි ද්‍රව්‍යයන් නැවත පරිභෝජනයට ගැනිම සදහා මෙම ක්‍රමයන් භාවිතා කරන ලදී. එම ක්‍රමයන් වර්තමානයේ දියුණුවට පත් ජාතින් මෙන්ම නොදියුණු ජාතීන් විසින්ද ඈත අතීතයේදී අනුගමනය කරනා ලදී. විශේෂයෙන් අයිස් සහ හිම එකතු කොට හෝ මිලදි ගෙන ඒ තුල රඳවා තබා ආරක්ෂා කරගැනීමෙන් පසුව ආහාර පාන සදහා යොදා ගන්නා ලදි.මෙම ක්‍රමය වර්තමානයේදී පවා දක්නට ලැබෙනු ඇත. එසේ හිම සහ අයිස් බහුලව ඇති රාජ්‍යයන් තුල ස්වභාවික පරිසරයේ ඇති හිම සහ අයිස් කඳු අතර පිලිවෙලකට සාදාගන්නා ලද වලවල් තුල මෙන්ම ලී කැබලි, කොට කැබලි වැනි ද්‍රව්‍ය උපයෝගී කර ගනිමින් පිළිවෙලකට සාදාගන්නා ලද ස්ථානයන්හි ආහාර ගබඩාකර කල්පවත්නා පරිදි සුරක්ෂිත කොට තබාගන්නා ලද අතර එම ක්‍රමය අනුගමනය කිරිම ශිතකරණ ක්‍රීයාවලියේ මූලික ඉතිහාසය වේ.
ගෘහ ශීතකරණ
thumb|An early electric refidgerator, with a cyclindrical heat exchanger on top. Now in the collection of [[Thinktank, Birmingham Science Museum. ]]
1987
ප්‍රවර්ගය:ග්‍රෙගරි දිනදසුනේ අවුරුදු
ශීතකරණ
ගෘහ ශීතකරණ
පදාර්ථයක තාපය ඉවත් කර එය සිසිල් කිරිම ශිතකරණය යනුවෙන් කෙටියන් හැඳින්විය හැක.මෙහිදී හුදෙක් සිසිල් කිරිම පමණක් කරනු ලබන අතර බොහෝ විට ආහාර කල් තබා ගැනීම සඳහා ශීතකරණ පද්ධති භාවිතා කරනු ලබයි.ඊට අමතරව කර්මාන්ත ශාලාවන්හි අවශ්‍යතාවයන් සදහා මෙන්ම වාණිජමය අවශ්‍යතාවයන් සඳහාත් භාවිතා කිරිම සිදු කරයි.
උපකරණ (Equipment  )
ශීතකරණයක හෝ ඕනෑම උපකරණයක් ක්‍රියාත්මක විම පිණිස ඒම උපකරණය සඳහා විශේෂයෙන් නිෂ්පාදනය කරන ලද උපකරණ කොටස් කිහිපයකගේ එකමුතුවකින් අවැසි කාර්යය සාර්ථක ප්‍රතිළුලයක් ලබාගත හැකි බව අප දනිමු. ඒ හා සමානවම ශිතකරණ හා වායු සමීකරණයේද ඒවාටම ආවේනික ප්‍රධාන උපකරණ කිහිපයක් ඇත.
සනීකාරකය(Condenser)
සනීකාරකය(Condenser) හි ප්‍රධාන කාර්යය වන්නේ ශිතකරක ද්‍රව වායුව බවට පත් කිරිමයි. සම්පීඩකයයෙන්(Compressor) සනීකාරකය(Condenser)තුලට ඇතුල් වන ශීතකාරක වායුවේ තාපය පිටකිරිම මගින් එම වායුව ද්‍රව බවට පත් වෙමින් expansion value යට ගමන් කිරිම සිදු කරයි.සනීකාරකය(Condenser)තුලදී සිදුවන අවශ්ථා විපර්යාසය වන්නේ ඝනභවනයයි.. මෙහිදී තාපය සහ ගුප්ත තාපය යන තාප වර්ග දෙකම පිට කරන අතර ඒවා එවපොරේටරයෙන්(Evaporator) අවශෝෂණය කරගත් තාපයත් සම්පීඩකයයෙන්(Compressor) ජනිත වු තාපයත් වේ.
වාෂ්පීකරණය (Evaporator)
ශීතකරණ පද්ධතියක තාපය අවශෝෂණය කරගැනීම සදහා පිහිටුවා ඇත්තේ ළුවපොරේටරයයි.(Evaporator(වාෂ්පීකරණය).මෙහි තාපය අවශෝෂණය කරගැනීම සිදු කරනු ලබන්නේ ශීතකාරක ද්රව්ය වායු බවට පත්වෙමින් එනම් වාෂ්පී කරණය සිදුවෙමිනි. මෙහි අවපීඩනයක් තබා ගැනීමෙන් අඩු තාපාංක උෂ්ණත්වයකදී වාෂ්පීකරණය සිදු කිරිමට හැකිවේ.එමගින් ළුවපොරේටර {(Evaporator)(වාෂ්පීකරණය)} යෙහි උෂෟණත්වය නිතරම පහළ මට්ටමක පවත්වා ගැනිමට හැකිවේ.ළුවපොරේටර {(Evaporator)(වාෂ්පීකරණය)}නිර්මාණය කර ඇත්තේද ඒවා තුල අවපීඩනයක් ඇතිවන පරිදි එහි ටියුබ් ( Tube ) වල විෂ්කම්බය පද්ධතියේ අනෙක් කොටස්වල ටියුබ් ( Tube ) වල විෂ්කම්භයට වඩා වැඩි ආකාරයටය.
සම්පිඩකය.(Compressor )
ශිතකරණයක හදවත ලෙස සැලකිය හැක්කේ සම්පීඩකය(Compressor ) වේ. සැම විටම ළුවපොරේටර {(Evaporator)(වාෂ්පීකරණය)}යෙන් ශීතකාරක වායුව උරා ගනිමින් එහි අවපීඩනයක් ඇති කරන අතර උරාගත් ශීතකාරක වායුව Condensor එකට යැවිමෙන් condensor ය තුල අධී පීඩනයක් ගොඩනගයි. එම අධි පීඩනය මගින් ශීතකාරක වායුවේ අංශුන් ලංවන අතර ද්‍රව බවට පත්විම පහසු කරයි. පද්ධතිය පුරා ශීතකාරක ගමන් කරනු ලබන්නේද (Compressor) කම්ප්‍රෙසරයේ ඉහත කී කාර්යයන් මගිනි.
එක් එක් වර්ගයේ සම්පිඩකය.(Compressor )
කේෂීය නලය (Cappilary Tube )
කේෂීය නලය (Cappilary Tube ) පද්ධතියක දෙපස පීඩනය Low side හා high side වශයෙන් පීඩන අන්තරයක් පවත්වා ගැනීම සිදුකරනු ලබන්නේ Expansion Device(ප්‍රසාරන උපකරණය) මගිනි.ඊට අමතරව පාලනයකින් යුක්තව ද්‍රව ශීතකාරක Evaporator ය තුලට සැපයීමද සිදු කරනු ලබන්නේ  Expansion Device(ප්‍රසාරන උපකරණ)එක මගිනි.
ශීතකාරක(Refrigerants)
ශීතකාරක යනු පද්ධතියක ශීතකරණ ක්‍රියාවලිය සිදු කිරිමේදී තාප විපර්යාසය (මුදා හැරිම හෝ අවශෝෂණය) සදහා යොදා ගන්නා පදාර්ථ මාධ්‍යයකි.ශිතකරණ ශීතකාරක හදුනාගත් මුල් අවධියේ සිට ශීත කාරක සදහා ස්භාවික පරිසරයේ පවතින වායු වර්ගයන් සහ ජලය යොදා ගන්නා ලද බව සදහන්ය. උදාහරණ වශයෙන් ,- ජලය/ඔක්සිජන්/කාබන් ඩයොක්සයිඩ්/ආගන් ශීතකරණ තාක්ෂනයේ දියුණුවත් සමගම මෙවැනි ශිත කාරක වෙනුවට දියුණු ශීත කාරක වර්ගයන් හදුනාගනු ලැබීය.මේවා වර්ථමාන ශීත කාරක ක්‍රමයන් වලදි භාවිතයට ගැනැන. බොහෝවිට ශීතකාරකයේ භෙෘතික ලක්ෂණ මත පදනම්ව ශීතකාරක හදුනාගෙන තිබේ.
යළියොමුව ශීතකාරක(Refrigerants) අංකිත ලැයිස්තු
මෙලෙස හදුනාගෙන ඇති ශීතකාරකයන් කාර්යක්ෂම විමට නැතහොත් එය හොද ශීතකාරකයක් ලෙස හැදින්විමට නම් ශිතකාරකය සතු විය යුතු ගුනාංග කිහිපයක් ඇත.
ශීතකාරක(Refrigerants) වර්ග ශිතකාරකයන්හි ලක්ෂණ සහ ඒවා හදුනාගැනිමේ පහසුව මෙන්ම සුවශේෂී කාර්යයන් සදහා යෝග්‍යතාවය,ගබඩා කිරිමේ පහසුව සදහා වැනි කරැණු පදනම් කරගෙන ඒවා කාණ්ඩ හතරකට බෙදා ඇත.
1953
ප්‍රවර්ගය:ග්‍රෙගරි දිනදසුනේ අවුරුදු
ශීතකරණ
ශීතකාරක(Refrigerants)
පළමු කාණ්ඩයේ ශීතකාරක = R12, R22 , R502
ආශ්‍රීත වෙනත් ලිපි
ගෘහ ශීතකරණය(Home Refregirator) ශීතකරණයේ අළුත් වැඩියාව සදහා අවැසි ප්‍රධාන උපකරණ
ශීතකරණය හදුන්වාදීම
ගෘහ ශීතකරණය(Home Refregirator)
ශීතකාරක(Refrigerants)
සම්පිඩකය.(Compressor )
වාෂ්පීකරණය (Evaporator)
සනීකාරකය(Condenser)
කේෂීය නළය (Capillary Tube)
ශීතකරණ පුහුණුවට මග
ශීතකරණ පුහුණුව විඩියෝපට
ශීතකරණ පුහුණුවට වැදගත්
වෙනත්
වායු සමීකරණ
වායුසමීකරණ (Air Condition)
පරිසරයේ ඇති උෂ්ණත්වය,ආර්ධතාවය,පිරිසිදුතාවය යන භෙතික රාශීන් පාලනය කර මිනිසාට වඩාත් සුදුසු එසේම කර්මාන්තයයන්ට අවශ්‍යය පරිදි යොදා ගැනීම වායු සමනය කිරිම යනුවෙන් හදුන්වනු ලැබේ. ප්‍රධාන වශයෙන් Human Comport Air condition සහ Industrial Air condition යනුවෙන් කොටස් කර ඇත.මිනිසාගේ සුව පහසුව සදහා භාවිතා කරනු ලබන වායු සමිකරණ යන්ත්‍ර Human Comport Air condition system ලෙසත් කර්මාන්ත අවශ්‍යයතාවය සදහා භාවිතයට ගන්නා වායු සමීකරණ පද්ධති Industrial Air condition system ලෙසත් හදුන්වනු ලබයි.
More Detail තවත් විස්තර බලන්න >>>>
1954
ප්‍රවර්ගය:ග්‍රෙගරි දිනදසුනේ අවුරුදු
2002
ප්‍රවර්ගය:ග්‍රෙගරි දිනදසුනේ අවුරුදු
2010
ප්‍රවර්ගය:ග්‍රෙගරි දිනදසුනේ අවුරුදු
2017
2017 වර්ෂය එක්සත් ජාතීන්ගේ සංවිධානය විසින් නම් කර ඇත්තේ : සංවර්ධනය සඳහා තිරසාර සංචාරක ජාත්‍යන්තර වර්ෂය ලෙසය. ප්‍රවර්ගය:ග්‍රෙගරි දිනදසුනේ අවුරුදු
2018
ප්‍රවර්ගය:ග්‍රෙගරි දිනදසුනේ අවුරුදු
රට අනුව ලැයිස්තු
මෙහි දැක්වෙන්නේ රට අනුව ලැයිස්තු මාලාවක් වෙයි. මෙම ලැයිස්තු පොදුවේ ස්වෛරී රාජ්‍ය ආශ්‍රිත මාතෘකා සාකච්ඡාකරන අතර; සමහර තැන් ති අර්ධ-ලෙස-පිළිගැනීමක් සහිත රටවල් ද ඇතුළත් වෙයි.
ආදායම් සමතාවය අනුව රටවල් ලැයිස්තුව
[[File:World Bank Gini Map.svg|thumb|upright=2.1|Countries by their most recent Gini coefficient score, according to the World Bank.
2019
ප්‍රවර්ගය:ග්‍රෙගරි දිනදසුනේ අවුරුදු
2020
ප්‍රවර්ගය:ග්‍රෙගරි දිනදසුනේ අවුරුදු
වෛශාලී (පුරාතන නගරය)
වෛශාලී හෙවත් වේශාලී යනුවෙන් හැඳින්වෙන්නේ ඉන්දියාවේ වර්තමාන බිහාර් ප්‍රාන්තයේ පිහිටි නගරයකි. පුරාවිද්‍යා අඩවියක් ද වේ. මෙය තීර්හුත් කොට්ඨාසයට අයත් ය.
ආදිතම සමූහාණ්ඩු අතුරින් එකක් වන ක්‍රි.පූ. 6වන සියවසේ පැවති වජ්ජි සමූහාණ්ඩුවේ (වෘජ්ජි මහාජනපදය) අගනගරය වූයේ වෛශාලියයි. ක්‍රි.පූ. 483 පමණ ගෞතම බුදුන් වහන්සේ සිය මහා පරිනිර්වාණයට පෙර අවසන් ධර්ම දේශනය සිදුකළේ ද, අනතුරුව ක්‍රි.පූ. 383 කාලාශෝක රජ සමයේ දෙවන ධර්ම සංගායනාව පැවැත්වූයේ ද මෙම නගරයේ ය. වෛශාලිය බෞද්ධයන්ට මෙන්ම ජෛනයන්ට ද ආගමික වශයෙන් වැදගත් නගරයකි. අශෝක ස්‍තම්භ අතුරින් වඩාත් හොඳින් සංරක්ෂණය වී ඇති ස්තම්භයක් මෙහි පිහිටි අතර, එහි මුදුනෙහි තනි ආසියානු සිංහ රුවක් දක්නට ලැබේ (26.01416°N, 85.10922°W).
යූ සුන්
වං යූ-සුන් (උපත පෙබරවාරි 11, 1976), හෙවත් වෘත්තීයව යූ සුන් ලෙස හැඳින්වෙන්නේ දකුණු කොරියානු නිළියකි. ඇය වඩාත්ම ප්‍රකට වූයේ මයි ටූ පර්ෆෙක්ට් සන්ස් නම් වූ පවුලේ නාට්‍යය සහ බ්ලැක් හවුස්, මොස්, ග්ලව් සහ ඩෝන්ට් ක්‍රයි මමී යන චිත්‍රපට තුළිනි.
2022
ප්‍රවර්ගය:ග්‍රෙගරි දිනදසුනේ අවුරුදු
මානව සංවර්ධන දර්ශකය අනුව රටවල් ලැයිස්තුව
Countries by Human Development Index (2018).png categories in increments of 0.050 (based on 2017 data, published on 14 September 2018). 2018 UN Human Development Report.svg categories (based on 2017 data, published in 2018).
මෙය මානව සංවර්ධන දර්ශකය අනුව රටවල් ලැයිස්තුවකි.
ක්‍රමවේදය
[[File:2017-2018 HDI Increases and Decreases.svg|thumb|World map showing the increases and decreases of points on the Human Development Index scale from the 2017 report to the 2018 report.
මානව සංවර්ධන දර්ශකය යනු රටවල්වල ආයුෂ අපේක්ෂාව, අධ්‍යාපනය, හා ප්‍රතිශීර්ෂ ආදායම පෙන්වන දර්ශකයන් අනුව ලොව රටවල් මානව සංවර්ධන අවස්ථා හතරකට වර්ග කරන්නා වූ සංයුක්ත සංඛ්‍යානමය දර්ශකයකි. යම් රටක ආයු අපේක්ෂාව, අධ්‍යාපන මට්ටම හා ප්‍රතිශීර්ෂ දළ දේශීය නිෂ්පාදිතය ඉහළ විට රටක් මා.සං.ද. හි ඉහළ ලකුණු ලැබේ. මා.සං.ද හි නිර්මාපකයා වන්නේ පකිස්ථාන ආර්ථික විද්‍යාඥ මහබූබ්-උල්-හක් ය.
2023
ප්‍රවර්ගය:ග්‍රෙගරි දිනදසුනේ අවුරුදු
දකුණු කොළඹ මැතිවරණ බලප්‍රදේශය
දකුණු කොළඹ මැතිවරණ බලප්‍රදේශය අගෝස්තු 1947 සහ ජූලි  1977 අතරතුර  ශ්‍රී ලංකාවෙහි  මැතිවරණ බලප්‍රදේශ අතුරින් එකක් විය. මෙම මැතිවරණ බලප්‍රදේශය නම් ලද්දේ බස්නාහිර පළාතේ  කොළඹ දිස්ත්‍රික්කයේ,  කොළඹ නගරය අනුව යමිනි. මාර්තු 1960 සහ ජූලි 1977 අතරතුර මෙම බලප්‍රදේශය ද්වි-මන්ත්‍රී ආසනයක් විය. මෙම බලප්‍රදේශය ජූලි 1977 දී  නැගෙනහිර කොළඹ සහ   බටහිර කොළඹ මැතිවරණ බලප්‍රදේශ ලෙසින් බෙදා වෙන් කරන ලදි.
1947 පාර්ලිමේන්තු මහා මැතිවරණය
23 අගෝස්තු 1947 සිට 20 සැප්තැම්බර් 1947 දක්වා කාලය අතරතුරදී පැවැත්වුණු පළමුවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1952 පාර්ලිමේන්තු මහා මැතිවරණය
24 මැයි 1952 සහ 30 මැයි1952 දක්වා කාලය අතරතුරදී පැවැත්වුණු දෙවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1956 පාර්ලිමේන්තු මහා මැතිවරණය
5 අප්‍රේල් 1956 සහ 10 අප්‍රේල් 1956දක්වා කාලය අතරතුරදී පැවැත්වුණු තෙවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1960 (මාර්තු) පාර්ලිමේන්තු මහා මැතිවරණය
19 මාර්තු 1960 දිනදී පැවැත්වුණු සතරවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1960 (ජූලි) පාර්ලිමේන්තු මහා මැතිවරණය
20 ජූලි 1960 දිනදී පැවැත්වුණු පස්වන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1965 පාර්ලිමේන්තු මහා මැතිවරණය
22 මාර්තු 1965 දිනදී පැවැත්වුණු  හයවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
1970 පාර්ලිමේන්තු මහා මැතිවරණය
27 මැයි 1970 දිනදී පැවැත්වුණු සත්වන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
2024
ප්‍රවර්ගය:ග්‍රෙගරි දිනදසුනේ අවුරුදු
රාජ්ගිර්
රාජ්ගිර් (ඓතිහාසිකව ගිරිව්‍රාජ් ලෙස ද හඳුන්වයි) යනුවෙන් හැඳින්වෙන්නේ ඉන්දියාවේ බිහාර් ප්‍රාන්තයේ නාලන්දා දිස්ත්‍රික්කයේ පිහිටි පුරාතන නගරයකි. රාජ්ගිර් නගරය (පුරාතන රාජගෘහ; පාලි: රාජගහ) මගධ රාජධානියේ පළමු අගනුවර විය. පසුව මගධය මෞර්ය අධිරාජ්‍යය බවට වර්ධනය විය. මෙම නගරය පිළිබඳී ඉන්දියානු මහා වීරකාව්‍යයක් වන මහාභාරතයේ සඳහන් අතර, ජාරාසන්ධ නම් රජකු පිළිබඳ එහි විස්තර වෙයි. මෙම නගරයේ සම්භවය නොහඳුනන නමුත්, ක්‍රි.පූ. 1000ට පමණ අයත් සෙරමික් නිර්මාණ මෙම නගරයෙන් හමුවී ඇත. වසර 2,500ක් පමණ පැරණි මහා ප්‍රාකාරය මෙම නගරය තුළ පිහිටා ඇත. මෙම ප්‍රදේශය ජෛනාගම සහ බුද්ධාගම සඳහා වැදගත් ස්ථානයක් වේ. මෙය 20වන ජෛන තීර්ථංකර මුණිසුව්‍රතගේ උපන් බිම වන අතර, මහාවීර සහ ගෞතම බුදුන් වහන්සේගේ දිවිය සමඟ මෙම ස්ථානය බැඳී පවතී. ක්‍රි.පූ. 6වන සහ 5වන සියවස්වල දී මහාවීර සහ බුදුන් වහන්සේ සිය ධර්ම දේශනාවන් මෙහිදී සිදුකොට තිබේ. බිම්බිසාර රජු විසින් බුදුන් වහන්සේට වේළුවනාරාමය පූජා කළේ මෙහිදී ය. පුරාතන නාලන්දා විශ්වවිද්‍යාලය පිහිටියේ රාජ්ගිර් ආසන්නයේ වන අතර, 2010දී පිහිටුවූ නාලන්දා විශ්වවිද්‍යාලය ද ඒ අසලම පිහිටා ඇත.
බටහිර කොළඹ මැතිවරණ බලප්‍රදේශය
බටහිර කොළඹ මැතිවරණ බලප්‍රදේශය ජූලි  1977 සහ පෙබරවාරි 1989 අතරතුර  ශ්‍රී ලංකාවෙහි  මැතිවරණ බලප්‍රදේශ අතුරින් එකක් විය. මෙම මැතිවරණ බලප්‍රදේශය නම් ලද්දේ බස්නාහිර පළාතේ  කොළඹ දිස්ත්‍රික්කයේ,  කොළඹ නගරය අනුව යමිනි. 1977 ජූලි හිදී මෙම දිස්ත්‍රික්කය තනන ලද්දේ දකුණු කොළඹ මැතිවරණ බලප්‍රදේශය නැගෙනහිර කොළඹ සහ බටහිර කොළඹ මැතිවරණ කොට්ඨාශයන් ලෙසින් බෙදා වෙන් කිරීමෙනි. ශ්‍රී ලංකාවේ 1978 ආණ්ඩුක්‍රම ව්‍යවස්ථාව විසින්  පාර්ලිමේන්තු මන්ත්‍රීවරුන් තෝරා පත්කර ගැනුම සඳහා සමානුපාතික නියෝජන මැතිවරණ ක්‍රමය හඳුන්වාදෙන ලදි. එවිට පැවැති බොහෝ දුරට ඒක-මන්ත්‍රී මැතිවරණ බලප්‍රදේශ වූ බලප්‍රදේශ 160 වෙනුවට බහු-මන්ත්‍රී මැතිවරණ බලප්‍රදේශ 22 ක් ඇති කරන ලදි. සමානුපාතික නියෝජනය යටතේ පැවැත්වුණු පළමු මැතිවරණය වන 1989 මහා මැතිවරණයේදී බටහිර කොළඹ මැතිවරණ බලප්‍රදේශය වෙනුවට  කොළඹ බහු-මන්ත්‍රී මැතිවරණ බලප්‍රදේශය  ආදේශ කරනු ලදුවත් බහු-මන්ත්‍රී මැතිවරණ බලප්‍රදේශය තුළ ඡන්ද බලප්‍රදේශයක් ලෙස බටහිර කොළඹ දිගටම පවතියි.
1977 පාර්ලිමේන්තු මහා මැතිවරණය
21 ජූලි 1977 දිනදී පැවැත්වුණු අටවන පාර්ලිමේන්තු මැතිවරණයෙහි මෙම මැතිවරණ බලප්‍රදේශය සඳහා ප්‍රතිඵල:
ආශ්‍රිත
ප්‍රවර්ගය:ශ්‍රී ලංකාවේ පැරණි මැතිවරණ බලප්‍රදේශ ප්‍රවර්ගය: කොළඹ දිස්ත්‍රික්කය
2027
ප්‍රවර්ගය:ග්‍රෙගරි දිනදසුනේ අවුරුදු
2025
ප්‍රවර්ගය:ග්‍රෙගරි දිනදසුනේ අවුරුදු
2028
ප්‍රවර්ගය:ග්‍රෙගරි දිනදසුනේ අවුරුදු
ඔරලෝසු පැය
මධ්‍යන්‍ය සූර්ය දවසකින් 1/24 හෝරාවක් හෙවත් ඔරලෝසු පැයක් වේ. h මෙහි si සංකේතය වෙි. ඔරලෝසු පැයකට මිනිත්තු වලින් නම් 60ක්ද තප්පර වලින් නම් 3 600ක්ද ඇත.
2029
ප්‍රවර්ගය:ග්‍රෙගරි දිනදසුනේ අවුරුදු
2031
ප්‍රවර්ගය:ග්‍රෙගරි දිනදසුනේ අවුරුදු
2030
ප්‍රවර්ගය:ග්‍රෙගරි දිනදසුනේ අවුරුදු
WT:Articles for creation/රාහුල විද්‍යාලයීය බාලදක්ෂ සමූහය
ඉතිහාසය
වර්ෂ 1923 මැයි මස පළමු වන දින එෆ්.ගෝර්ඩන් පියර්ස් මහතාගේත් ටී.ඩී.ඩබ්. රාජපක්ෂ නෙතොරිස් රාලහාමිගේත්,සී.ඒ.ඕදිරිස් ද සිල්වා මහතාගේත් සී.ඒ.ආරියතිලක මහතාගේත් මූලිකත්වයෙන් පරාක්‍රම විද්‍යාලය ලෙස ඇරඹි මාතර රාහුල විද්‍යාලය වර්තමානය වන විට ලක්දිව ප්‍රමුඛතම බෞද්ධ පාසලක් බවට පත් වී ඇත්තේ වසර 98 ප්‍රෞඩ ඉතිහාසයකට උරුමකම් දරමිණි.
එසේ ආරම්භ වූ රාහුල වංශ කතාවේ නැවුම් පිටුවක් සනිටුවන් කරමින් වර්ෂ 1907 දී ගිල්වෙල්හි රොබට් ස්ටීවන්සන් ස්මිත් බේඩන් පවල් සාමිවරයා විසින් ආරම්භ කරන ලද බාලදක්ෂ ව්‍යාපාරය රාහුල විද්‍යාලය,තුළ ආරමිභ කිරීමේ නියත විවරණ ලබනුයේ වර්ෂ 1928  දී එවකට විද්‍යාලයීය ගරු  විදුහල්පති වරයා වූ G.විලියම් ද සිල්වා මහතාගේ කාලපරිච්ජේදය තුළදීය.නමුත් එම අවධියේ රාහුල විද්‍යාලය තුළ ආරම්භ කළ බාලදක්ෂ සංගමය පසුබෑමකට ලක්වූ අතර පසුව ජයග්‍රාහී පියවරක් තබමින් වර්ෂ 1951 සැප්තැම්බර් මස 21 වන දින එවකට විද්‍යාලීය ගරු විදුහල්පතිවරයා ලෙස කටයුතු කළ D.J.කුමාරගේ මහතාගේ සේවා කාලය තුලදී එවකට විද්‍යාලයීය ඉංග්‍රීසි භාෂාව පිළිබඳ ආචාර්යවරයෙකු වශයෙන් සේවය කළ  S.H.A.සේනානායක මහතාගේ මූලිකත්වයෙන් යුතුව  බාලදක්ෂයන් 20 දෙනෙකුගේ සහභාගීත්වයෙන් යුතුව තුන්වන මාතර රාහුල බාලදක්ෂ සමූහය ලෙස රාහුල බාලදක්ෂ සමූහයට නැවතත් පණපොවන ලදි.
1953 වසරේ මාතර දිස්ත්‍රික් බාලදක්ෂ ඉතිහාසයේ නැවුම් වූ සන්ධිස්ථානයක් සනිටුහන් කරමින් මාතර දිස්ත්‍රික් ප්‍රථම රැජින බාලදක්ෂ කණ්ඩායම බිහි කිරීමට ද එම වසරේදීම රාහුල බාලදක්ෂ ඉතිහාසයේ ද නව පරිච්ඡේදයක් අරඹමින් රාහුල විද්‍යාලය තුළම  මානවක බාලදක්ෂ ව්‍යාපාරයත් පෝතක බාලදක්ෂ ව්‍යාපාරයත් ආරම්භ කළ තුන්වන මාතර බාලදක්ෂ සමූහය වර්ෂ 1956 දී  ගාල්ලේ පැවැති බාලදක්ෂ කබෝරියේදි දක්ෂතම බාලදක්ෂ කණ්ඩායමට හිමි පළිහ ද දිනා ගැනීමට සමත් විය.
1957 වසරේ ලෝක බාලදක්ෂ ස්වර්ණ ජයන්තිය නිමිත්තෙන් එංගලන්තය පැවති ලෝක බාලදක්ෂ ජම්බෝරිය සඳහාද රාහුල විද්‍යාලයීය  බාලදක්ෂ  සමූහයත් ශ්‍රී ලංකාව නියෝජනය කරමින් සහභාගී වීමට රාහුල බාලදක්ෂයෙක් සුදුසුකම් ලැබීය.
එමෙන්ම රාහුල බාලදක්ෂ  ඉතිහාසයේ තවත් ස්වර්ණමය පිටුවක් පෙරළමින් වර්ෂ 1963 දී බාලදක්ෂ ඉපයීමේ සතිය තුළ දිවයිනේවැඩිම මුදලක් ඉපයූ සමූහය බවට පත්වෙමින් ඇන්ඩෘකැල්කොට් රජතමය කුසලානය දිනාගත් තුන්වන මාතර බලදක්ෂ සමූහය වර්ෂ 1965 දී මාතර දී පැවැත්වූ දක්ෂිණ ලංකා කබෝරියහි දක්ෂතම බාලදක්ෂ කණ්ඩායමට හිමි පළිහද දිනා ගැනීමට හැකි විය.
වර්ෂය 1980 සිට වර්ෂ 2005 දක්වා රාහුල විද්‍යාලයීය  බාලදක්ෂ ආචාර්යවරයා ලෙස රාජා මුත්තුක්කාර මහතා පත්වීමත් සමග තුන්වන  මාතර රාහුල  විද්‍යාලයීය බාලදක්ෂ සමූහයේ ස්වර්ණමය  යුගය ආරම්භ විය.
රාහුල බලදක්ෂ ඉතිහාසයේ තවත් ස්වර්ණමය සටහනක් තබමින් වර්ෂ 1990 දී  ලංකා G. නිශාන්ත ද සිල්වා මහතා විසින් රාහුල විද්‍යාලයීය  තුන්වන මාතර බාලදක්ෂ සමූහයේ  නිල ලාංඡනය නිර්මාණය කරන ලදි.1991 වසරේ රාහුල බාලදක්ෂ  සමූහයේ හතළිස් වන සංවත්සරය වෙනුවෙන් බාලදක්ෂයින් 3000 කගේ පමණ සහභාගිත්වයෙන් රූබී ජුබිලි කදවුර රාහුල විද්‍යාලයීය පරිශ්‍රයේ දී   පැවත්විණි.
තවද 1992  දී රාහුල බාලදක්ෂ සමූහයට වසර 41 ක් සපිරීම නිමිත්තෙන් දිස්ත්‍රික් බාලදක්ෂ රැලියක් ද ,1993දී රාහුල බාලදක්ෂ සමූහයට වසර 42ක් සපිරිම නිමිත්තෙන් දිස්ත්‍රික් බාලදක්ෂ රැළියක්ද පවත්වමින් දිස්ත්‍රික්කය පුරා  රහල් අභිමානය පැතිරවීමට රාහුල  බාලදක්ෂ සමූහය සමත්විය.
1995 දී ලක්දිව වැඩිම ජනාධිපති බාලදක්ෂ පිරිසක් වසරකදී දැයට දායාද කළ බාලදක්ෂ සමූහයන් අතරින් 3  වන ස්ථානයට පත් රාහුල විද්‍යාලයීය බාලදක්ෂ සමූහය තම ශක්තිය සමස්ත ලංකාවට පතළ කිරීමට සමත් විය.
එම වසරේදී ම පාකිස්තානයේ පැවති  සාර්ක් ජම්බෝරිය  නියෝජනය කරමින් සහභාගි වූ බාලදක්ෂයින් පිරිසද නියෝජනය කිරීමේ භාග්‍ය රාහුල බාලදක්ෂයින් දිනා ගත්තේය.2000 වර්ශයේදී රාහුල බාලදක්ෂ සමූහයට වසර 48ක් සපිරීම  නිමිති කරගනිමින් බාලදක්ෂයින් 300 කගෙන් පමණ යුත් බාලදක්ෂ දිනයක් සංවිධානය කිරීම ද රාහුල බාලදක්ෂ ගමනේ සුවිශේෂී පියවරකි.
2002 වසරේ ජපානයේ පැවති නිපෝන් ජම්බෝරියටද එම වසරේදීම බ්‍රිතාන්‍යයේ  පැවති ලෝක බාලදක්ෂ ජම්බෝරියට ද ශ්‍රී ලංකාව නියෝජනය කරමින් සහභාගි වීමට රාහුල බාලදක්ෂයන්ට හැකි විය.
2003 වසරේදී රාහුල විද්‍යාලයීය බාලදක්ෂ සමූහයට 52 වසරක් පිරීම නිමිත්තෙන් ද බාලදක්ෂ දිනයක් සංවිධානය කරනු ලැබූවේ විද්‍යාලයීය බාලදක්ෂ සමූහය තම ගමනේ තවත් සුවිශේෂී සටහනක් තබමිනි.
2008 වසරේ  දිස්ත්‍රික් බාලදක්ෂ පුහුණු වැඩසටහනක් පවත්වමින් රහල් නාමය තවත් කල එළි නැංවීමට රාහුල විද්‍යාලයීය බාලදක්ෂයින් සමත්කම් දැක්වීය.2011 වසරේ ආරම්භ කළ සිංහයන්ගේ පිබිදීම ජාතික මට්ටමේ ගවේෂණ තරගාවලිය මේ වන තෙක් වසර නවයක් පුරාවට ම අඛණ්ඩව පවත්වමින් රාහුල බාලදක්ෂ සමූහයේ ධෛර්ය ශක්තිය හා හැකියාව ලොවටම විදහා පානුයේ රහල් මාතාවද ගෞරවයක් එක්කරමිනි.
2017 වසරේ පිලිපීනයේ පැවති පිලිපීන ජාතික ජම්බෝරියට ද, 2018 වසරේ දකුණු කොරියාවේ පැවති  ජාත්‍යන්තර කාණ්ඩ නායක ජම්බෝරියට ද සහභාගී වීමටද අවස්තාවක් හිමිකරගත් රාහුල විද්‍යාලයීය බාලදක්ෂ සමූහය 2018 වසරේදීම නැවත වරක් වසරේ වැඩිම ජනාධිපති බාලදක්ෂයින්  බිහි කරනු ලබනු ලබන පාසල් අතරින් තෙවන ස්ථානයට ද පත් විය. 2019 වසර්වෙදී රාහුල විද්‍යාලයීය බාලදක්ෂ ඉතිහාසයේ තවත් සුවිශේෂී සන්ධිස්ථානයක් සනිටුවන් කරමින් රාහුල විද්‍යාලයීය ප්‍රාථමික අංශයතුල සිගිති බාලදක්ෂ අංශය ආරම්භ විය 2019 වසරේදීම බංගලාදේශයේ  පැවැති බංග්ලාදේශ ජාතික ජම්බෝරියට ද එම වසරේදීම ඇමෙරිකාවේ පැවති  24 වන ලෝක  බාලදක්ෂ
ජම්බෝරියට ද ශ්‍රී ලංකාව නියෝජනය කරමින් රහල් බාලදක්ෂ  නාමය අන්තර්ජාතික තලය දක්වා රැගෙන ගිය අතර 2020වසරේ ලංකා බාලදක්ෂ ඉතිහාසයේ පළමු අන්තර්ජාල ජම්බෝරියටද සහභාගී වීමේ අවස්ථාව රාහුල බාලදක්ෂයින් හට හිමිවිය.
රාහුල විද්‍යාලයීය බාලදක්ෂ ඉතිහාසයහි තවත් සංධිස්ථානයක් සනිටුහන් කරමින් 2021වසරේදී රාහුල විද්‍යාලයීය බාලදක්ෂ ධජය නිර්මාණය වූ අතර රාහුල විද්‍යාලයීය බාලදක්ෂ සමූහයේ 70 වන සංවත්සරය නිමිත්තෙන් නිල ලාංජනයක්ද එලිදක්වන ලදී.තවද අභිනව බාලදක්ෂ ගෘහයටද මුල්ගල් තැබුන මෙම වසරේදීම ලංකාවේ පළමු සමස්ථ ලංකා මාර්ගගත බාලදක්ෂ තරගාවලිය වූ inqu Expedition '21 තරගාවලියද සංවිධානය කල රාහුල බාලදක්ෂ සමූහය විද්‍යාලයීය බාලදක්ෂයින්හට මාර්ගගත අන්දමින් බාලදක්ෂ අධ්‍යන කටයුතු සිදුකරනු ලබන්නේද නැවුම් අත්දැකීමක් ලබාදෙමිනි. 2021 වසරේ රාහුල විද්‍යාලයීය 70 වන් සංවත්සරය කොවිඩ් වසන්ගතය හමුවේ උවද pulse of night නම් සංගීතමය වැඩසටහනක් පැවැත්වමින්ද තම ශක්තිය විදහාපාන ලදී.
මේ වන විට රැජින බාලදක්ෂයින් ජනාධිපති බාලදක්ෂයන් හා රන්තරු ලාභී පෝතක බාලදක්ෂයින්  500 කට අධික පිරිසක් ජාතියට දායාද කිරීමට සමත් වූ රාහුල විද්‍යාලයීය බාලදක්ෂ සමූහය වර්තමානය වන විට  සිගිති පෝතක හා බාලදක්ෂ යන අංශයන්හි බාලදක්ෂයින්  700 කටත් අධික ප්‍රමාණයකින් සමන්විතය.
රාහුල විද්‍යාලයීය වත්මන් නියමු ගරු විදුහල්පති සුදත් සමරවික්‍රම ගුරු පියාණන්ගේ අනුශාසනා යටතේ සඳුන් හේවාපතිරණ ගුරුපියාණන්ගේ හා අචල යාපා ගුරුපියාණන්ගේ අධීක්ෂණය යටතේ විද්‍යාලයීය සමූහ කවුන්සිලයේ උනන්දුව, කැපවීම හා නොමද උත්සාහය යටතේ ආදි බාලදක්ෂ සංසදයේ ද සහයෝගය ඇතිව විද්‍යාලයීය බාලදක්ෂ අංශයේ කටයුතු ද රාහුල විද්‍යාලයීය ප්‍රාථමික අංශයේ ගරු විදුහල්පතිනි පත්මනී ගනේවත්ත මැතිනියගේ අනුශාසනා යටතේ k.t.m.සම්පත් ගුරුපියාණන්ගේ මූලිකත්වයෙන් සුජානි උදේශිකා ගුරුමෑනියන්ගේ සහයෝගයෙන් ඇතිව පෝතක බාලදක්ෂ කටයුතුද දේවිකා මිහිරානි ගුරුමෑනියන්ගේ මූලිකත්වයෙන් චන්දිමා තිලකරත්න ගුරුමෑනියන්ගේත් සහයෝගය ඇතිව සිගිති බාලදක්ෂ කටයුතු ද දිසා බාලදක්ෂ කොමසාරිස් V.G.ඉන්දික ප්‍රසන්න මහතාගේ දිස්ත්‍රික් නායකත්වයෙන් වර්ථමානයේ බාලදක්ෂ සමූහය ද ක්‍රියාත්මක අතර තවත් වසර ගණනාවක් වැජඹෙන අධිෂ්ඨානයෙන් යුතුව  ජය ඝෝෂා මධ්‍යයේ ඉදිරියට පිය නගන 3 වන මාතර රාහුල විද්‍යාලයීය බාලදක්ෂ සමූහය 2021 වසරේ තම 70 වන සංවත්සරය සමරන ලද්දේ ඉමහත් වූ අභිමානයෙනි.
තමන්නා
තමන්නා භාටියා (උපත 1989 දෙසැම්බර් 21 ) හෙවත් තමන්නා ලෙස හැඳින්වෙන්නේ ඉන්දියානු නිළියකි. ඇය ප්‍රධාන වශයෙන්ම තෙලිඟු සහ දෙමළ චිත්‍රලටවල රංගනයේ යෙදී ඇත. එසේම ඇය හින්දි චිත්‍රපටවල ද චරිත නිරූපණය කොට ඇත. රංගනයට අමතරව, ඇය වේදිකා වැඩසටහන් සඳහා සහභාගී වී ඇත. එසේම ඇය විවිධ නිෂ්පාදන නාමයන් සඳහා ප්‍රමුඛ සන්නාම තානාපතිනියක ලෙස ද ක්‍රියා කරයි.
තෙලිඟු සහ දෙමළ සිනමාවට පිවිසීමට ප්‍රථම 2005දී, 15වන වියේ පසුවූ ඇය ඇය සිය ප්‍රථම රංගන දායකත්වය සැපයූයේ බොලිවුඩ් චිත්‍රපටයක් වන චන්ද් සා රෝෂන් චෙහ්රා චිත්‍රපටයේ ය. එසේම ඇය අභිජීත් සාවන්ත්‍ගේ ආප්තා අබිජීත් ඇල්බ‍මයේ "ගෆ්සෝන් මේන්" ගීතය සඳහා ද දායකත්වය සැපයූවා ය. එය 2005 වර්ෂයේ මුදාහැරිණි. තමන්නා තෙලිඟු චිත්‍රපට ක්ෂේත්‍රයට සිය ප්‍රවිෂ්ඨය සනිටුහන් කළේ ශ්‍රී චිත්‍රපටයෙනි. ඊළඟ වර්ෂයේ ඇය ඇගේ පළමු දෙමළ චිත්‍රපටය වන කේඩි චිත්‍රපටයේ රැඟුවා ය. 2007දී, ඇය විසින් පාසල්-දිවිය අලලා නිමැවුණු චිත්‍රපට ද්විත්වයක් වන Happy Days නැමැති තෙලිඟු චිත්‍රපටයේත්, කල්ලූරි නැමැති ද්‍රවිඩ චිත්‍රපටයේත් චරිත නිරූපණය කරන ලදී.
ඇගේ රංගන ව්‍යාපෘති අතර දෙමළ චිත්‍රපට වන අවන් (2009), පයියා (2010), සුරා (2010) සහ සිරුතායි (2011), වීරම් (2014) වැනි චිත්‍රපට ද, තෙලිඟු චිත්‍රපට වන 100% Love (2011) වැනි චිත්‍රපට ප්‍රකට ය. ඇගේ සෙසු චිත්‍රපට අතර රාචා (2012), තඩාකා (2013), බාහුබලි: ද බිගිනිං (2015), Bengal Tiger (2015) සහ ඌපිරි (2016) වැනි චිත්‍රපට හමුවේ. මෙලෙසින් ඇය තෙලිඟු සහ දෙමළ සිනමාවේ ප්‍රමුඛ නිළියක ලෙසින් සිය සලකුණු සනිටුහන් කළා ය.
තමන්නා අජිත් කුමාර්, විජයි, සූර්යා, කාර්ති, ධනුෂ්, ජයම් රවි, ආර්යා, පවන් කල්‍යාන්, මහේෂ් බාබු, නාගාර්ජුනා, අල්ලු අර්ජුන්, රාම්චරන්, කනිෂ්ඨ එන්. ටී. රාමා රාඕ, රවි තේජා, ප්‍රභාස්, සටිෆ් අලි ඛාන්, අජේ දේව්ගන්, අක්ෂේ කුමාර්, රන්වීර් සිං වැනි ප්‍රධාන නළුවන් සමග චරිත නිරූපණයේ නියැළී තිබේ. දකුණු ඉන්දීය සිනමාවේ, ඉහළම ආදායමක් ලබන නිළියන්ගෙන් අයෙකි, ඇය. ඇය දෙමළ, තෙලිඟු සහ හින්දි යන වෙනස් භාෂා තුනකින් යුත් චිත්‍රපට 50ක පමණ ඇය රඟපා ඇත.
සැටර්න් සම්මාන උළෙලේ හොඳම සහාය නිළිය සඳහා නිර්දේශ වූ පළමු ඉන්දියානු නිළිය ඇයයි. නමුත් එම සම්මානය හිමිවූයේ Crimson Peakහි රඟපෑ ජෙසිකා චැස්ටේන් හට ය.
2010දී තමිල් නාඩු ප්‍රධාන අමාත්‍යවරයා විසින් පිරිනමන කලෛමණි සම්මානය තමන්නාට හිමි විය.
මුල්කාලීන දිවිය
තමන්නා භාටියා උපත ලැබූයේ 1989 දෙසැම්බර් 21 දින ඉන්දියාවේ මහාරාෂ්ට්‍ර ප්‍රාන්තයේ මුම්බායිහි ය. ඇය සන්තෝෂ් සහ රාජනී භාටියා යන අයගේ දියණිය වූවා ය. ඇගේ වැඩිමහල් සොයුරා ආනන්ද් නම් විය. ඇ‍ගේ පියා දියමන්ති ව්‍යාපාරිකයකු විය. ඇයට සින්ධි සම්භවයක් ඇත. ඇය සිය අධ්‍යාපනය හදාළේ මුම්බායිහි, බැංග‍ලෝරයේ SJR උසස් පාසලෙනි. පසුව ඇය සංඛ්‍යා විද්‍යාත්මක හේතූන් මත ඇගේ තිර නාමය තමන්නා ලෙස තරමක් වෙනස් කරන ලදී. ඇය ක්ෂේත්‍රයට පිවිසුණේ 13වන වියේදී ය. ඇගේ පාසලේ වාර්ෂික දින උළෙලේ දී ඇගේ දක්ෂතා හඳුනාගෙන ඇයට ප්‍රධාන චරිතයක් පිරිනැමිණි. ඇය වර්ෂයක් සඳහා මුම්බායිහි ප්‍රිත්වි නෘත්‍ය ශාලාවේ සාමාජිකත්වය දැරුවා ය. මීට අමතරව ඇය අභිජීත් සාවන්ත්ගේ ආප්කා අභිජීත් නැමැති ඇල්බමයේ වූ "ලාෆ්සෝ මේන්" ගීතය සඳහා සිය රංගන දායකත්වය සැපයූවා ය. එය 2005 වර්ෂයේ දී මුදාහැරිණි.
2003–2008
තමන්නා පළමුවරට පෙනීසිටියේ ජ්‍යෝති ක්‍රිෂ්ණා විසින් අධ්‍යක්ෂණය කළ 2003 චිත්‍රපටයක් වූ එනක්කු 20 උනක්කු 18 තුළ ය. 13වන වියේ පසුවූ ඇය මෙහි ත්‍රිෂාගේ මිතුරියකගේ චරිතය නිරූපණය කළා ය. 2005දී, 15 වියැති ඇය, චාන්ද් සා රෝෂන් චෙහ්රා චිත්‍රපටයේ ප්‍රධාන චරිතය හෙබවූවා ය. නමුත් එය වානිජමය අතින් අසාර්ථක විය. එම වර්ෂයේම ඇය තෙලිඟු සිනමාව තුළ සිය සම්ප්‍රාප්තිය සනිටුහන් කරමින් ශ්‍රී චිත්‍රපටයේත්, 2006දී දෙමළ සිනමාවේ ප්‍රවිෂ්ටය ලෙස කේඩි චිත්‍රපටයේත් රැඟුවා ය. ඉන්ඩියාග්ලිට්ස් සිය විචාරය තුළ තමන්නා හඳුන්වා ඇත්තේ "සැබෑ දර්ශන-සොරකම් කරන්නියක" ලෙසයි. එසේම ඇය පිළිබඳ විස්තර කරමින් ඇය "සියලු ගෞරවයන් සමග ඇවිද යන" බව පවසා ඇත. තවදුරටත් එහි දැක්වෙන්නේ ඇගේ චරිතයන් තුළ විජයශාන්ති රඟපෑ මන්නන් (1992) චිත්‍රපටයේත්, රම්‍යා ක්‍රිෂ්ණන් රඟපෑ පඩයප්පා (1999) චිත්‍රපටයේත් ආභාසය දක්නට ලැබෙන බවයි.
2007 වර්ෂයේ පළමුව මුදාහැරුණු ඇගේ චිත්‍රපටය වන්නේ ශක්ති චිදම්බරම්ගේ වියාබාරි චිත්‍රපටයයි. මෙහි ඇය එස්. ජේ. සූර්යා විසින් නිරූපණය කරන සාර්ථක ව්‍යවසායකයකු පිළිබඳ වාර්තාවක් ලියන ජනමාධ්‍යවේදිනියක ලෙස කටයුතු කරයි. මෙම චිත්‍රපටය ඍණාත්මක ප්‍රතිචාරයන්ට ලක්වූ අතර, බොක්ස්-ඔෆිස් අංශයෙන් අසාර්ථක විය. නමුත් මෙහි ඇගේ ප්‍රතිභාව වෙනුවෙන් තමන්නා ප්‍රශංසාවට භාජනය වූවා ය. ඇයගේ රංගන දිවියේ කඩඉම් ලෙස සේඛර් කම්මුලා‍ගේ Happy Days චිත්‍රපටයත්, බාලාජි සක්තිවේල්ගේ කල්ලූරි චිත්‍රපටයත් සැලකෙයි. මෙම චිත්‍රපට ද්විත්වයේම තමන්නා පාසල් සිසුවියකගේ චරිතය නිරූපණය කළා ය. මෙම චිත්‍රපට ද්විත්වය විචාරක පැසසුමට හේතු විය. Happy Days සහ කල්ලූරි චිත්‍රපටවල ආර්ථික සාර්ථකත්වය තෙලිඟු සහ දෙමළ චිත්‍රපට කර්මාන්තයේ ඇයව ස්ථාපිත කිරීමට හේතු විය. මෙහි දෙවනුව සඳහන් කළ චිත්‍රපටයේ රංගනය හේතුවෙන් ඇය 56වන ෆිල්ම්ෆෙයාර් අවෝඩ්ස් සවුත් සස්මාන උළෙලේ හොඳම දෙමළ නිළිය සම්මානය සඳහා නිර්දේශ වූවා ය.
2008 වර්ෂයේ ඇගේ පළමු චිත්‍රපටය වූයේ ජී. රවිචරන් රෙඩ්ඩි නැමැති නවක අධ්‍යක්ෂකවරයාගේ කාලිදාසු චිත්‍රපටයයි. එහි ඇය අක්කිනේනි නාගේස්වරා රාඕ නැමැති නළුවාගේ මුණුපුරා වූ සුශාන්ත් සමග යුග රංගනයෙන් දායක වූවා ය. මෙය මුදාහැරීමෙන් පසු, චිත්‍රපටය මැදිහත් විචාරයන්ට ලක්වූ අතර විචාරකයන්ට හැඟී ගියේ ඇය මනා පෙනුමකින් සහ සරාගී බවින් යුතු නමුත්, රංගන ප්‍රතිභාව අතින් ඇත්තේ අඩු ඉඩකඩක් බවයි. මෙම චිත්‍රපටය සාමාන්‍ය ආදායම් ලබමින් තිරගත විය. පසුව ඇය Ready නැමැති තෙලිඟු චිත්‍රපටයේත්, අනතුරුව නින්න නේඩු රේපු නැමැති තෙලිඟු-දෙමළ ද්විභාෂා චිත්‍රපටයත්, එහි නේට්රු ඉන්රු නාලෛ නැමැති දෙමළ සංස්කරණයේත් පසුබිම් රංගනයෙන් දායකවූවා ය.